ซีดาร์ฯโกยกำไร3พันล.
&#8220;ซีดาร์ โฮลดิ้งส์&#8221; ฟันกำไรขาย INTUCH สองล็อต
20 ม.ค. 2555

“ซีดาร์ โฮลดิ้งส์” ฟันกำไรขาย INTUCH สองล็อต 
ร่วม 3,037 ล้านบาท รวมเงินปันผล ดันฟรีโฟลตถึงเกณฑ์ ชินคอร์ปจ่อเข้า SET50 
บริษัท ชิน คอร์ปอเรชั่น (INTUCH) แจ้งว่า บริษัท ซีดาร์ โฮลดิ้งส์ ได้ขายหุ้นของบริษัทจำนวน 200 ล้านหุ้น หรือ 6.2% โดยขายให้นักลงทุนไทย 75% หรือ 150 ล้านหุ้น ที่เหลือ 50 ล้านหุ้น ขายให้กับบริษัท ไทยเอ็นวีดีอาร์ ส่งผลให้ซีดาร์ฯ ถือจำนวน 1,218.02 ล้านหุ้น หรือ 37.99% 
การขายหุ้นดังกล่าว ทำผ่านการซื้อขายรายใหญ่ (บิ๊กล็อต) จำนวน 25 รายการ มูลค่า 8,080 ล้านบาท หรือราคาเฉลี่ย 40.40 บาทต่อหุ้น ซึ่งต่ำกว่าราคาทุนที่ซื้อมาจากครอบครัวชินวัตรที่หุ้นละ 49.25 บาท โดยมีบริษัทหลักทรัพย์ เครดิตสวิส (CS) เป็นผู้จัดหานักลงทุนเพียงรายเดียว 
แม้ซีดาร์ฯ ขายหุ้นในราคาต่ำกว่าที่ซื้อมา แต่หากรวมเงินปันผลที่ได้รับมาตลอดการถือหุ้นจำนวน 19.39 บาทต่อหุ้น จะทำให้มีกำไรจากการขายหุ้นครั้งนี้จำนวน 2,108 ล้านบาท และจากการขายล็อตแรกจำนวน 965 ล้านบาท จะทำให้ซีดาร์ฯ มีกำไรทั้งสิ้น 3,037 ล้านบาท และทำให้สภาพคล่องหุ้น (ฟรีโพลต) เพียงพอตามเกณฑ์
บล.เอเซีย พลัส แนะนำซื้อ INTUCH เพื่อลงทุนระยะยาวและให้ราคาเหมาะสมใหม่ที่ 61.90 บาท คาดอัตราผลตอบแทนปันผลปี 2555 ประมาณ 7%
บล.ธนชาต คาดหุ้น INTUCH มีโอกาสที่จะได้ถูกรวมในดัชนี SET50 และซื้อขายใกล้มูลค่าสินทรัพย์ให้ราคาเป้าหมาย 60 บาท